TTÜ SK meeskonnaga on liitunud uueks hooajaks mängijad Viljar Paulus (sünd 1984) ja Peeter Dodjak (sünd 1984). Mõlemad kuulusid 2001. aastal ka Eesti U-19 koondisesse, mis saavutas MM-il 10. koha. Samuti on meeskonnas uue liikmena  Andres Aamisepp (sünd 1988), kes eelmisel aastal mängis Jõgeva Tähe II meeskonnas. Andres Aamisepp on Jäneda saakihoki meeskonna kasvandik ning osales sel aastal Eesti U-19 meeskonna koosseisus ka maailmameistrivõistlustel Lätis.